Tfajla ta' tnejn u għoxrin sena, tinsab fil-periklu tal-mewt wara li waqgħet minn għoli ta' madwar żewġ sulari ġo kunvent fi Pjazza Santu Wistin, Rabat, Għawdex. L-inċident seħħ għall-ħabta tas-sitta u nofs ta' dalgħodu. Minn stħarriġ preliminari jirriżulta li t-tfajla li hija ta' nazzjonalità Ġermaniża, kienet Għawdex għal btala. Hija ttieħdet b'ambulanza fl-Isptar Ġenerali t'Għawdex iżda minn hemm hekk ser tiġi trasferita ġewwa l-Isptar Mater Dei. Il-Pulizija tad-Distrett ta' Għawdex qed jinvestigaw il-każ u nħatret inkjesta maġisterjali.